open-index/open-wikipedia-markdown huggingface dataset:
Lamberhurst

**Lamberhurst** er en landsby og et verdslig sogn i distriktet Tunbridge Wells i grevskapet Kent, England. Lamberhurst ligger ved grensen til grevskapet East Sussex, og har delvis tilhørt det grevskapet tidligere. Ved folketellingen i 2011 hadde landsbyen og sognet en befolkning på 1 706 innbyggere.

## Historie
Før den industrielle revolusjon var Lamberhurst et viktig sted for jernproduksjonen i Weald, som har røtter tilbake til romersk tid. 

Landsbyen ligger i dalen som deles av elven Teise, en av de større bielvene til Medway. Deler av dalen har blitt demmet opp, og oppdemmingen har blitt til Bewlvannet. 

I nærheten av landsbyen ligger ruinene av klosteret Bayham Abbey.

## Referanser


## Eksterne lenker

* The Lamberhurst Village 
* Lamberhurst Music Festival
* Village notes
Agnat

**Agnater** betegner de personene man nedstammer fra i mannslinje.

Et annet begrep for dette, opprinnelig fra adelsgenealogien, er **sverdsiden**. Det motsatte av agnater er kognater, der linjen går gjennom ett eller flere kvinneledd. Slekt (i snever forstand) har i størstedelen av verden tradisjonelt vært regnet etter mannslinjen, og slektsnavn og stand har tradisjonelt fulgt mannslinjen. Et typisk eksempel er at adelskap så godt som alltid utelukkende følger mannslinjen. De fleste monarkier hadde tidligere agnatisk tronfølge; Norge hadde det frem til 1990. Også odelsloven i Norge bygget frem til 1970-tallet på agnatisk suksesjon.

Gjennom nyere tids navnelovgivning i skandinaviske og mange andre land, kan et slektsnavn føres videre gjennom kvinneledd. I Norge bruker navneloven av denne grunn ikke lenger begrepet slektsnavn, men begrepet etternavn.

I mange miljøer utenom byene har slektsbegrepet fra gammelt av også omfattet avstamning gjennom kvinneledd, blant annet når en jente arvet en gård som ble ført videre ved arv til barna hennes. 

I Norge er en del kjente slektsnavn som nå brukes i mannslinjer, arvet fra formødre, gjennom kvinnelinjer, til dels gjennom flere generasjoner kvinner. Eksempler er Munthe, Skanke (med flere skrivemåter), Thrane og Vogt.
## Referanser
Pembury

**Pembury** er en stor landsby i distriktet Tunbridge Wells i grevskapet Kent, England. Den ligger like nordøst for byen Tunbridge Wells. Den er sentrert rundt landsbyparken (village green) og hovedgaten, som er definert som bevaringsverdig område,  har et ruralt preg, omgitt av områder med landbruk og skog. Det er begrenset med butikker innenfor sentrum av landsbyen, men den har flere puber, en bank, apotek, postkontor og andre tjenester. I henhold til folketellingen i 2011 har landsbyen en befolkning på 6 128 innbyggere.

## Historie
Det har vært bosetning i Pembury siden angelsaksisk tid, men dens sognekirke, dedikert til apostelen Peter, er av normannisk opprinnelse, antagelig bygd sent på 1000-tallet eller tidlig på 1100-tallet, men den kan først dateres med sikkerhet til 1337 da John Culpeper av Bayhall utførte bygningsarbeid på kirken. Kirken omtales lokalt som «den gamle kirken», det finnes også en katolsk og babtistkirke i landsbyen.

Den første dokumenterte omtalen av Pembury er som *Peppingeberia* i Textus Roffensis fra 1100-tallet, skjønt Edward Hasted uttalte at den var kjent tidligere som *Pepenbery*.

Det har vært bosetning på stedet senest fra angelsaksisk tid. Den opprinnelige formen på landsbyen navn var enten *Pepingburh* eller *Pepingeberia*. Landsbykirken ble først reist på 1000-tallet, men er siden bygget om.

Shane MacGowan (født 1957), sanger i The Pogues, ble født i Pembury. Den tidligere britiske mellomdistanseløperen Kelly Holmes (født 1970), med to gullmedaljer fra sommer-OL 2004, ble født også i Pembury. 

## Referanser


## Eksterne lenker

* Pembury Parish Council 
* Pembury Village
Rune Bratseth

**Rune Bratseth** (født 19. mars 1961 i Trondheim) er en norsk tidligere fotballspiller fra Nidarvoll i Trondheim. Han var sportsdirektør i  fra 1995 til 2007, og satt i klubbens styre fra 2015 til 2022. Fra 2008 til 2023 var han fotballekspert for Viasat og var i en periode dessuten spesialkonsulent for Olavsfestdagene. Siden 2022 har han arbeidet som programleder og leder for informasjon og samhandling i TVL.

## Biografi
Han er sønn av møbelhandler Ole Bratseth og sykepleier Åse Bratseth. Rune Bratseth er gift og har barn, deriblant fotballspiller Eivind Bratseth. Etter avgangseksamen ved språklinjen ved Gerhard Schønings skole og førstegangstjenesten studerte han i tre år ved Trondheim lærerhøgskole og i ett år på idrettshøgskole i byen.

Bratseth begynte å spille fotball i tiårsalderen i Trondheim-klubben Nidelv, der han ble værende i elleve år. Karrieren som toppspiller startet hos  som følge av at daværende Rosenborg-spiller Knut Thorbjørn Eggen tipset klubben sin om ham. På høsten i 1982 var Eggen invitert til å være dommer under en fotballturnering der ungdommer fra ulike kristne menigheter stilte med egne fotballag. Bratseth stilte for et lag som representerte Indremisjonen. Eggen ble så imponert over Bratseth at han fikk ordnet med prøvespill for Rosenborg, som igjen førte til kontrakt med klubben.
Bratseth spilte for Rosenborg i sesongene 1984–1986, og deretter for den tyske klubben Werder Bremen 1987–1995. Her hadde Bratseth stor suksess og var med på å vinne Bundesliga i 1988 og 1993, den tyske cupen i 1991 og 1994 samt cupvinnercupen i 1992. Han fikk sin landslagsdebut i 1986 i en privatkamp mot Grenada, som Norge vant 2–1. Han spilte 60 kamper for  i løpet av en periode på åtte år og scoret fire mål. Han ble tildelt Olavstatuetten i 1993. Bratseth la opp i 1995 etter å ha spilt 230 A-kamper for Werder Bremen. Høsten 1995 takket han nei da Alex Ferguson forsøkte få ham til å snøre på seg fotballskoene igjen for å hente ham til . Bratseth har også avslått overganger til  og . I 1990 henvendte  seg til Werder Bremen med ønske om å kjøpe Bratseth sammen med Karlheinz Riedle og treneren Otto Rehhagel. Lazio fikk tilslaget på Riedle, mens Bratseth og Rehhagel valgte å bli værende i den tyske klubben.

Under prisutdelingene av Ballon d'Or, en kåring av verdens beste spiller, endte Bratseth i 1992 på 20. plass og i 1993 på 15. plass.

I 2010 ble Bratseth ansatt som spesialkoordinator og prosjektansvarlig i Olavsfestdagene.

Med tiden 4,69 sekunder ble han notert med en av de raskeste tidene av en norsk fotballspiller på 40-meters sprint.

Bratseth har tilkjennegitt et kristent livssyn.

## Meritter
* 1985: Seriemester med Rosenborg
* 1988 og 1993: Bundesligamester med Werder Bremen
* 1991 og 1994: Tysk cupmester
* 1992: Vant cupvinnercupen med Werder Bremen

## Karriere som spiller

 Kun seriekamper.

## Utmerkelser
Bratseth ble i 1994 tildelt St. Olavsmedaljen.

I 1992 mottok han Trondheim kommunes kulturpris.

## Referanser


## Eksterne lenker
* 
* 
* 
* 
*  Ukas legende: Rune Bratseth
FNs økonomikommisjon for Europa

**FNs økonomikommisjon for Europa** (engelsk: *United Nations Economic Commission for Europe*; forkortet **UNECE**) er FNs organ for økonomisk samarbeid i Europa. UNECE har 55 medlemsstater og rapporterer til FNs økonomiske og sosiale råd. Kommisjonen konsentrerer seg om økonomisk analyse, statistikk, miljø, bærekraftig energi, handel, industri- og næringsutvikling og transport (europaveinettet forvaltes av UNECE). UNECEs hovedkontor ligger i Genève i Sveits.

## Referanser


## Eksterne lenker
*
Huset Lippe

Huset **[[Lippe (land)|Lippe]]** er en tysk adelsslekt av europeisk betydning. Slekten kjennes fra begynnelsen av det 10. århundre. Den første *herre av Lippe* er Bernhard I av Lippe og hans bror, Hermann I av Lippe. Dennes sønn, Bernhard II av Lippe regjerte grevskapet Lippe fra 1167 til 1194. Han ble etterfulgt av sønnen Hermann II av Lippe. Huset fikk grevetittel i 1528, riksgrevetittel fra 1529 og riksfyrstetittel fra 1720. 1621 delte den seg i linjene Lippe-Brake (utdød 1709), Lippe-Alverdissen og fra 1643 Schaumburg-Lippe og Lippe-Detmold. Lippe-Detmold delte seg deretter videre i Lippe-Biesterfeld (etter et jaktslott ved Falkenhagen i Nordrhein-Westfalen) og Lippe-Weißenfeld. Lippe ble senere et lite fyrstedømme. og utgjorde en av forbundsstatene i Det tyske rike frem til det ble innlemmet i Nordrhein-Westfalen noen år etter annen verdenskrig.

Til kjente medlemmer av slekten i nyere tid hører prins Bernhard zur Lippe-Biesterfeld og hans datter Beatrix av Nederland.

## Referanser
Holme

**Holme** kan sikte til flere ting:

* Holme (geografi)
* Holme (turn)
* Holme kommune, en tidligere kommune i Vest-Agder
* Holme (Meland), et tettsted i Hordaland

## Steder i England

* Holme, Cambridgeshire
* Holme, Cumbria
* Holme, Lincolnshire
* Holme, North Yorkshire
* Holme, Nottinghamshire
* Holme, West Yorkshire
* Holme Valley, West Yorkshire
* Holme next the Sea
* Holme on Spalding Moor
* Holme on the Wolds
* Holme Moss
M10 (motorvei)

**M10** var en motorvei nord for London i England. Veistrekningen er nå en del av A141. Den startet sør for St. Albans, fra A414 (*North Orbital Road*) og forbandt denne med M1. Det er ingen avkjøringer langs strekningen.

M10 skulle opprinnelig være en del av M1, da den var planlagt bare som en motorvei mellom London og Birmingham. Etter at M1 ble lagt om slik at den går gjennom Watford ble strekningen som var konstruert til St. Albans omdefinert til M10.

Trafikken på strekningen økte drastisk etter at M25 åpnet, ettersom man ved å bruke M10 kan komme fra denne ringveien rundt London til M1 uten å måtte kjøre via Watford.
Annam

**Annam** (vietnamesisk: *An Nam* eller *Trung Kỳ*) var et fransk protektorat som utgjorde den midtre og sentrale delen av dagens Vietnam. På slutten av 1920-tallet begynte nasjonalistiske forfattere å benytte navnet Vietnam enn det til de franske koloniherrene. Folk flest omfavnet navnet Vietnam under revolusjonen i august 1945. Siden den gang har navnet Annam kun hatt historisk interesse.

## Etymologi
Annam betyr «Passifiserte Sør» på sino-vietnamesisk, toponymiet er avledet fra kinesiske *An Nan* (安南; pinyin: *Ānnán*); fra *an*, «fred» + *nan*, «sør». Det ble oppgitt ved gjenopprettelsen av vietnamesisk uavhengighet i 939 e.Kr., men ble værende som betegnelse i Vesten og gjenopprettet av franskmennene ca 1790.

I Vietnams historie er Annam et av flere navn som kineserne gitt til landet sør for seg selv, kjerneområdet av dagens Vietnam rundt byen Hanoi som fattet landet fra Tonkinbukten og til fjellene som omgir slettene ved Den røde elv. Annam (*An Nan*) er vanligvis betraktet som fornærmende på vietnamesere, og kun benyttet i sarkastisk mening. Trung Kì eller Trung Kỳ er isteden benyttet i formelle tekster.

Navnet Annam har også blitt benyttet for Den annamitiske fjellkjeden i det vestlige Indokina og går gjennom Laos og Vietnam.  I Vietnam kalles disse fjellene for Dãy Trường Sơn.

## Historie

Området kom under kinesisk herredømme i 111 f.Kr. under navnet *Annan*. Det kalles på vietnamesisk også  *Trung B&#7897;*. Tidligere var det et kongedømme med hovedstad i Huế.  Det ble erobret av Frankrike i 1884.

De to andre vietnamesiske landsdelene, Cochinkina og Tonkin, var også først under kinesisk og i den nyere tid under fransk styre.

Den viktigste byen i landsdelen er den gamle keiserbyen Hue, andre viktige byer er Binh Dinh, Da Nang, Quang Tri og Vinh.

Ordet og navnet *Annam* er eldre enn navnet *[[Vietnam]]*. Kineserne brukte navnet som en geografiske betegnelse for hele det området som i dag kalles Tonkin og den nordlige delen av dagens Annam. Det folk som senere ble kalt vietnamesere var hjemmehørende her. Sønnenfor lå Champa, som var dominert av en befolkning av khmertype, forløpere til dagens kambodsjanere.

I 939 drev annameserne (vietnameserne) ut det kinesiske styre og Annam ble selvstyrt. Det forble det, med unntak av en kinesisk okkupasjon fra 1407 til 1428 og frem til franskmennene koloniserte Indokina på 1800-tallet.

Fra 1558 ble kongedømmet i praksis delt mellom to dynastier. Trinh-dynastiet regjerte fra Hanoi-området ned til det franskmennene kalte *Porte d’Annam* (dette nordlige området ble kalt Tonkin av europeerne da de begynte å utforske Indokina på samme tid – opprinnelig var Hanoi og Tonkin synonymer). Nguyen-dynastiet hadde sete i Huế og regjerte over området fra Porte d’Annam sørover til området rundt dagens Quy Nhon.

## Referanser


## Se også
* Vietnams historie

## Eksterne lenker
* Chisholm, Hugh, red. (1911): «Annam» i: *Encyclopædia Britannica* (11. utg.). Cambridge University Press.
John Cale

**John Cale** (født 9. mars 1942) er en britisk musiker, og var sammen med Lou Reed en av hovedmennene i rockegruppen Velvet Underground. Cale, som har klassisk skolering, var kanskje en av de viktigste bidragsyterne til Velvet Undergrounds tidlige eksperimentelle lydbilde. Cale forlot bandet etter albumet *[[White Light/White Heat]]*, og har siden gitt ut en rekke soloalbum og samarbeidsprosjekter både innen rock og klassisk musikk. 

I 2003 gav han ut sitt første soloalbum på syv år, *[[Hobosapiens]]*, som hadde sterke innslag av moderne elektronisk musikk. To år senere, i 2005 gav han ut oppfølgeren ** som musikalsk sett fortsatte i noe samme sporet som forgjengeren. 1. oktober 2012 kom studioalbumet Shifty Adventures in Nookie Wood. 

Cale ble i dronningens fødselsdagsliste for 2010 utnevnt til medlem av Order of the British Empire for fortjenester av musikk og kunst.

## Utgivelser
* *Vintage Violence* (1970)
* *Church of Anthrax* (med Terry Riley; 1971)
* *The Academy in Peril* (1972)
* *[[Paris 1919]]* (1973)
**[[June 1, 1974]]* (1974)
* *Fear* (1974)
* *Slow Dazzle* (1975)
* *Helen of Troy* (1975)
* *Honi Soit* (1981)
* *Music for a New Society* (1982)
* *Caribbean Sunset* (1984)
* *Artificial Intelligence* (1985)
* *Words for the Dying* (1989)
* *[[Songs for Drella]]* (med Lou Reed; 1990)
* *Wrong Way Up* (med Brian Eno; 1990)
* *Last Day on Earth* (med Bob Neuwirth; 1994)
* *Walking on Locusts* (1996)
* *HoboSapiens* (2003)
* *blackAcetate* (2005)
* *[[Shifty Adventures in Nookie Wood]]* (2012)
* *M:FANS* (2016)
* *Mercy* (2023)

## Referanser


## Eksterne lenker
* 
* 
* 
*
Rubicon

**Rubicon** (lat. *Rubico*, it: *Rubicone*, til 1933 kalt *Fiumicino*) er navnet på en grunn elv i Nord-Italia.
Elven er trolig den samme som den historiske Rubicon.

## Historie
I romertiden løp den fra Appenninene og ca 80 kilometer til Adriaterhavet i det sørlige Emilia-Romagna mellom Ariminum og Caesena.

Elven er kjent fra romersk lovgivning som forbød noen å krysse den med militærstyrker. Dette var for å hindre interne militære trusler mot det romerske senatet, og ville bli ansett som et opprør. Julius Cæsar krysset elven i år 49 f.Kr., angivelig den 10. januar ifølge den romerske kalenderen, og brøt slik denne loven, og innledet Cæsars borgerkrig. Siden elven gjennom århundrene senere har endret løp flere ganger, er det umulig i dag å fastslå nøyaktig hvor Rubicon rant da Cæsar og legionene krysset den. Den er for ettertiden mest kjent for Cæsars berømte utsagn da han krysset elven: *[[alea iacta est]]*,  – «terningen er kastet».

Uttrykket «å gå over Rubicon» eller «å krysse Rubicon» henviser til å ta det avgjørende skrittet uten mulighet til å endre på det i ettertid.

Elva *Fiumicino* ble identifisert som Rubicon i 1933 og deretter omdøpt av Benito Mussolini. Denne teorien ble bekreftet i 1991. Identifiseringen er imidlertid fortsatt omstridt. Elvene Pisciatello og Uso er også foreslått som kandidater. 

## Norsk historie
Avisa *[[Verdens Gang (1868–1923)|Verdens Gang]]* skrev i 1880 om statsrådssaken at «Stortinget står ferdigt til at gaa over Rubikon». Stortinget var i ferd med å vedta en promulgasjon i saken om hvorvidt regjeringens medlemmer skulle ha adgang til Stortingets møter. Dette var et viktig steg på veien mot parlamentarisme i Norge.

Agnar Mykles siste roman het *Rubicon*, utgitt 1965.

## Referanser


## Eksterne lenker
*
Presidentvalget i Palestina 2005

**Det palestinske presidentvalget i 2005** &mdash; det første presidentvalget i Palestina siden 1996 &mdash; ble avholdt søndag 9. januar 2005 i de bebodde områdene rundt Vestbredden og Gazastripen. Valget ville avgjøre hvem som skulle ta over som palestinsk president etter Yasir Arafat, som døde 11. november 2004.

Allerede før valget var det forholdsvis klart at PLO-lederen Mahmoud Abbas ville vinne valget med klar margin. Da det endelige valgresultatet var klart, viste det Abbas hadde vunnet med 62,3&nbsp;% av stemmene, mens nærmeste motstander, Mustafa Barghouti, fikk ca. 19&nbsp;%. Ingen av de andre kandidatene fikk mer enn 4&nbsp;% oppslutning.

Valget ble overvåket av rundt 800 valgobservatører, deriblant den tidligere amerikanske presidenten Jimmy Carter.

## Kandidater
* Mahmoud Abbas
* Abdel Halim al-Ashqar
* Alsaied Barakah
* Mustafa Barghouti (må ikke forveksles med Marwan Barghouti)
* Tayssir Khaled
* Hassan Khreisheh
* Abdel Sattar Qassem
* Bassam Salhi
* Abdel Karim Shbier

Marwan Barghouti, som for tiden sitter fengslet i Israel etter å ha blitt dømt for flere drap, annonserte sitt kandidatur like før registreringsfristen utløp. Overraskende nok trakk han seg 12. desember 2004, noe man antok ville bane vei for en klar valgseier til Mahmoud Abbas.
Valgdeltakelse

**Valgdeltakelsen** forteller om hvor stor andel av de stemmeberettigede i et valg som faktisk valgte å bruke stemmeretten sin.

Lav valgdeltagelse anses normalt som negativt for demokratiet, og mange politiske partier og organisasjoner oppfordrer velgere til å bruke stemmeretten uavhengig om man bryr seg om politikk eller ikke.

Land med stemmeplikt har normalt høy valgdeltagelse. Belgia har omkring 90 prosents valgdeltagelse, og Australia hadde mellom 1990 og 2007 rundt 95 prosents deltagelse, som falt til 91 prosent i 2016. Sveits, som har direktedemokrati, har lav valgdeltagelse og mindre enn 50 prosents oppmøte ved parlamentsvalg. Polen hadde bare 40,57 prosents deltagelse ved valget i 2005.

## Teori
Hvorfor folk stemmer, kan deles inn i tre kategorier; rasjonelle- sosiologiske og sosialpsykologiske modeller.

Rasjonelle modeller tar utgangspunkt i den enkelte velger og dens avveininger mellom gevinster og kostnader knyttet til det å stemme. Hvis muligheten til å påvirke er lav, og ulempene forbundet med å stemme oppleves større, kan noen velge ikke å stemme.

Sosiologiske modeller forklarer valgdeltagelse ut fra utdanning, kjønn, alder, inntekt, bosted og andre sosiologiske faktorer. Slike faktorer er i flere land viktige for det politiske engasjementet og valgdeltagelsen. I Norge har høyere utdanning, stor middelklasse og flere kvinner i arbeidslivet ført til en nedgang i valgdeltagelsen, selv om sosiologiske modeller modellene forutsier en oppgang.

Et sosial-psykologisk perspektiv legger vekt på holdninger for å forklare politisk deltakelse. Hvis politiske avgjørelser oppleves som irrelevante eller urettferdige kan det virke passiviserende.

## Norge

I Norge har valg med klare regjeringsalternativer hatt høyere oppslutning enn valg der samarbeidskonstellasjonene ikke er klargjort på forhånd. Konkrete politiske saker, som for eksempel EU-saken i 1994, har også ført til økt valgdeltagelse. I Norge er valgdeltagelsen høyere for kvinner enn for menn, og yngre velgere har lavere valgdeltagelse enn eldre.

Valgdeltagelsen ved stortingsvalg er høyere enn ved lokal- og fylkestingsvalg. I lokale folkeavstemninger er valgdeltagelsen ofte enda lavere enn i lokalvalg. I 2016 ble det holdt 202 folkeavstemninger om kommune- eller fylkes-sammenslåing, og to om målform. Den totale velgeroppslutningen om disse valgene var på 37,9 prosent.

For Norges del var valgdeltakelsen spesielt omdiskutert etter kommunevalget i 2003, da bare 59 prosent av de stemmeberettigede valgte å stemme, noe som tilsvarte  stemmer. Dette var den laveste valgdeltakelsen ved et kommunestyrevalg i Norge siden 1922.

### Valgdeltakelse i Norge
Oversikt over oppmøte ved stortingsvalg siden 1885, kommunestyrevalg siden 1913, og fylkestingsvalg siden 1975 (første gang de ble avholdt). Tall i prosent.

## Referanser


## Eksterne lenker
* Valgdeltakelse ved stortingsvalg
* Valgdeltakelse ved kommune- og fylkestingsvalg
* Utdrag fra ''Valgdeltakelse og lokaldemokrati'' på KRDs nettsider, Bernt Aardal (red.), Kommuneforlaget, Oslo, 2002
Bruttofortjeneste

**Bruttofortjeneste** er et bedriftsøkonomisk begrep for differansen mellom innkjøpspris og utsalgspris for en vare på selgers hånd. Bruttofortjeneste er salgs- og driftsinntekter eksklusive merverdiavgift (omsetning) minus den varekostnad som er brukt for å oppnå omsetningen. Bruttofortjeneste fyller samme rolle i varehandel som dekningsbidrag i produksjonsvirksomheter. 
I absoluttverdi er bruttofortjeneste lik avanse, i prosent regnes bruttofortjenesten i forhold til utsalgsprisen. Derfor vil bruttofortjenesten i prosent alltid være lavere enn avanse i prosent. Som noen firma/butikker gjør er at selgeren får varens fortjeneste etter å solgt varen til en kunde fortjenesten kan variere, dette gjelder for butikker hvor man selger hver enkeltvis vare som for eksempel som en elektronikkjede, meglere og telefonselgere.

Formelen for bruttofortjenesteprosent er:

Bruttofortjenesteprosent= \left ( \frac{bruttofortjeneste\ i\ kr}{salgsinntekter} \right ) *100

En annen formel som gir samme resultat er:

 Bruttofortjenesteprosent= \left ( 1- \left ( \frac{kostpris\ eks.\ mva.}{salgspris\ eks.\ mva.} \right ) \right ) *100
Anleggsmiddel

**Anleggsmidler**, også kjent som håndfaste aktiva, er i regnskapsfaget definert som eiendeler bestemt til varig eie eller bruk. I en bedrift blir disse kjøpt for kontinuerlig og langsiktig bruk, med hensikt om å skape profitt. Denne gruppen inkluderer produksjonsutstyr, kontormaskiner, langsiktige fordringer (over ett år til tilbakebetaling), bygninger, tomt og lignende.


## Verdivurdering
Anleggsmidler skal verdivurderes til anskaffelseskosten og skal avskrives etter en fornuftig avskrivningsplan, som vil si at utgiften som påløp ved anskaffelsen skal kostnadsføres over anleggsmiddelets økonomiske levetid i resultatregnskapet. Aktivaenes regnskapsmessige verdi blir derfor redusert (med unntak av tomt) ved bruk av ulike avskrivningsmetoder. Bedriften må selv estimere en rimelig levetid for anleggsmiddelet, som brukes i utregningen av avskrivningskostnadene. Anleggsmidler skal også nedskrives "..ved verdifall som forventes ikke å være forbigående".

## Se også
* Omløpsmiddel
* Aktiva
* Balanse (Økonomi)
* Avskrivninger

## Referanser
Omløpsmiddel

**Omløpsmidler** er i regnskapsfaget definert som «eiendeler som ikke er bestemt til varig eie eller bruk». Dette er de likvide aktivaene som sirkulerer i en bedrift. Dette omfatter kontanter, bankinnskudd og lignende. Man regner også med midler som kan gjøres likvide relativt raskt, slik som kundefordringer, aksjer og varebeholdning.

## Se også
* Anleggsmiddel
* Aktiva
* Balanse (Økonomi)
Ordbilde

Et **ordbilde** er det indre bildet, det vil si den mentale hørsels- eller synsforestillingen, som et ord skaper i leseren eller tilhørerens bevissthet.

Ordbilde kan i typografi og design også betegne det konkrete, visuelle bildet av et ord. I hvilken grad en tekst er lettlest avhenger blant annet av hvor forskjellige de visuelle ordbildene er. Ordbilder i minuskler er mer forskjellige enn ordbilder i versaler fordi minusklene har overlengde og underlengde mens versalene har samme høyde. En trent person leser ved å se og gjenkjenne ordbilder, mens utrente personer leser bokstav for bokstav.

## Se også
*Typografi
Jochem Uytdehaage

**Jochem Simon Uytdehaage** (født 1976) er en nederlandsk skøyteløper. 

Han vant to gullmedaljer og en sølvmedalje under hurtigløpskonkurransene i Vinter-OL 2002 i skøytehallen Utah Olympic Oval i Salt Lake City. Han vant allround-VM i 2002, og har blitt europamester to ganger (2002 og 2005). Under OL i Salt Lake City i 2002 gikk Uytdehaage som den første i verden  meter på under 13 minutter (12.58,92), og satte i samme OL også verdensrekord på  meter med 6.14,66. Samme år ble han tildelt Oscarstatuetten.

Uytdehaage lå på toppen av Adelskalenderen fra mars 2001 til november 2005, da han ble passert av amerikaneren Chad Hedrick. 

## Personlige rekorder

## Referanser


## Eksterne lenker
* 
*
Valgdagsmåling

En **valgdagsmåling** er en undersøkelse som blir gjennomført utenfor valglokaler fortløpende etter at velgere har avlagt sin stemme. Det er i Norge forbudt å offentliggjøre resultatet fra slike målinger før valglokalene har stengt (valgloven § 9-9).

I 2017 valgte NRK og TV 2 å ikke gjøre valgdagsmålinger, men i stedet legge frem den offisielle valgprognosen fra Valgdirektoratet basert på forhåndsstemmer.  Valgdagsmålinger har vist seg å være unøyaktige , blant annet fordi det er sosialt betinget om man svarer på hva man har stemt i et hemmelig valg.

## Se også
*Valg
*Valgklagenemnda
*Stemmerett
*Valgordning i Norge
*Kommune- og fylkestingsvalg

## Referanser
Knop (andre betydninger)

**Knop** kan referere til
*Knop (mål) &ndash; en fart tilsvarende en (internasjonal) nautisk mil i timen
*Knop (knute) &ndash; en knute på tau
Boliviansk boliviano

**Boliviano** (valutakode **BOB**) er valutaen som benyttes i Bolivia. 1 boliviano = 100 centavos.

## Eksterne lenker
* https://web.archive.org/web/20050219052852/http://www.bcb.gov.bo/sitio/monedas/monedas.html
Sokotra

**Sokotra** (arabisk سُقُطْرَى‎ ***Suquṭra***) er en liten øygruppe med fire øyer i Indiahavet 240 km øst for Afrikas horn. Øyene tilhører Jemen politisk, men Afrika geologisk og biogeografisk. Nærmeste fastland er Somalia, mens Jemen ligger på Den arabiske halvøy, cirka 350 km nordvest for Socotra. Det bor nær 60 000 mennesker på den største øya.

## Administrasjon
Jemen administrerer Sokotra for Banu Afrar Mahra-sultanatet Qishn og Sokotra.  Øygruppen består av den fjellrike hovedøya *Sokotra* (3&nbsp;625 km² ) og tre småøyer, *Abd Al Kuri*, *Samha* med noen få hundre innbyggere, og den ubebodde *Darsa*. Dessuten er det noen ubeboelige klippeøyer som stikker opp fra havet.

Hovednæringsveiene er jordbruk, fiske og husdyrhold, det eksporteres tørket fisk, aloe, ghee og perler.

## Historie
Sokotra er beskrevet i en gresk kilde fra det første århundre etter Kristus, navigasjonshjelpemiddelet *Periplus for det eritreiske Hav*. Den oppdagelsesreisende Tristão da Cunha gikk i land her i 1507 og betraktet dermed øya som portugisisk besittelse. Men allerede i 1511 mistet portugiserne kontrollen til Mahra-sultanen. I løpet av 1600-tallet konverterte øybefolkningen, som i mange århundrer hadde vært kristen, til islam. 

Sammen med Qishn med omland på fastlandet utgjorde Sokotra Mahra-sultanatet, grunnlagt på 1500-tallet. I 1880 ble sultanatet med Sokotra formelt et protektorat under Storbritannia. Da Sør-Jemen ble uavhengig i 1967, fulgte Sokotra med og ble del av den nye selvstendige staten. I 1990 ble Jemen samlet ved at Sør-Jemen og Nord-Jemen ble forent.

Den 26. desember 2004 ble Sokotra truffet av tsunamier utløst av jordskjelvet utenfor Sumatra; ett barn omkom og 40 fiskebåter ble ødelagt.

## Geologi og biologi

Sokotras biologiske historie har blitt sammenliknet med Galápagos', selv om de to øygruppene har helt forskjellige opphav. Sokotra er et kontinentfragment som ble revet løs fra Afrika, mens Galapagos er vulkanske. Sokotra har ligget isolert i omkring 30 millioner år (National Geographic oppgir 18 millioner år). Evolusjonært har dette ført til at livet på Sokotra har gått sine egne veier. Resultatet er et unikt plante- og dyreliv. Sokotra har et antall arter som bare eksisterer på øya slik som på Galápagos. Av øyas 825 plantearter er 37 prosent unike for Sokotra. Likeledes er 90 prosent av øyas krypdyr unike der, og flaggermus er det eneste pattedyret som finnes der utenom mennesker. Omkring 800 land– og havlevende virvelløse dyr samt 7 fuglearter er endemiske for Socotra. Totalt er det anslått omkring 1000 endemiske arter.

Øyene har et tropisk ørkenklima og steppeklima (Köppens klimaklassifisering: BWh og BSh).

## Referanser


## Eksterne lenker
* www.socotraguide.com
Staraja Russa

**Staraja Russa** (russisk: Ста́рая Ру́сса) er den tredje største byen i Novgorod oblast i Russland. Den ligger ved elva Polist, rundt 100&nbsp;km sør for Velikij Novgorod. Innbyggertall: 35&nbsp;511 (folketelling 2002), 41&nbsp;538 (folketelling 1989). 

I likhet med store deler av Russland, så har også Staraja Russa hatt nedgang i befolkningen etter Sovjetunionens fall. Staraja Russa lufthavn ligger like sørøst for byen.

## Historie
Byen antas å ha oppstått på midten av 900-tallet. Staraja Russa ble første gang nevnt i krøniker i 1076, som en av de tre hovedbyene i Novgorod, ved siden av Pskov og Ladoga. Navnet stammer fra væringene, som kalte seg selv «Rus» og bosatte seg i nærheten for å kontrollere viktige handelsruter fra Novgorod til Polotsk og Kyiv. 

Trehusbebyggelsen i Russa ble brent til grunnen i 1190 og 1194. I 1478 ble Novgorod, og dermed også Russa, innlemmet i Storfyrstedømmet Moskva. Ordet Staraja (*gammel*) ble føyd til navnet på 1400-tallet, for å skille den fra nyere bosetninger med samme navn.

På 1400&ndash;1600-tallet endret den gamle handelsbyen seg til et velstående industrielt senter, med utvinning av salt som den ledende forretningsvirksomheten. Byen var helt fram til midten av 1800-tallet en svært viktig saltleverandør til Moskva-området. Da Ivan den grusomme besteg tronen var Staraja Russa den fjerde mest folkerike byen i Russland, etter Moskva, Pskov og Novgorod. I Russlands urolige tider (1598–1613) ble byen holdt av polske røverbander og ble sterkt avfolket. Kun 38 mennesker bodde der i 1613.

I 1824 opprettet tsar Alexander I de såkalte militære bosetninger nær Staraja Russa, som skulle bli åsted for et opprør i 1831, som en del av det såkalte Koleraopprøret. Byen ble fiksjonalisert som Skotoprigonijevsk i Dostojevskijs roman *[[Brødrene Karamazov]]* (1879–80). 

Byen var okkupert av tyskerne mellom 9. august 1941 og 18. februar 1944. Byen ble totalt ødelagt av tyskerne, men er senere gjenoppbygd.

## Severdigheter
Staraja Russa er et balneologisk kursted, berømt over hele Russland for sine mineralkilder, som brukes til bading, drikking, og inhalasjoner, for medisinsk mudder fra de salte innsjøene Verkhneje og Sredneje, og mudder fra kunstige reservoarer. Staraja Russa sanatorium ble grunnlagt i 1828 og har i dag Europas største mineralfontene. Parken er på 100&nbsp;hektar. Stedet ble tidligere brukt av tsar-familien.

Byen er også kjent for at forfatteren Fjodor Dostojevskij (1821&ndash;1881) bodde her store deler av somrene. Huset fungerer nå som museum, og hele andre etasje er fortsatt innredet slik den var mens forfatteren selv bodde der.  Det var her Dostojevskij skrev romanene *[[Brødrene Karamasov]]* og *[[De besatte (roman)|De besatte]]*.

## Eksterne lenker
* 
* Uoffisiell hjemmeside (engelsk)
* Turistinformasjon  (russisk, engelsk)
Stikk

**Stikk** kan referere til
*Stikk (knute) &ndash; en knute på tau
*Stikk (kortspill) &ndash; å «ta et stikk» i kortspill
*Stikk (grafikk) &ndash; kobberstikk, stålstikk eller trestikk
*Stikk (Tolkien) &ndash; sverdet til Frodo.
**[[Stikket]]* &ndash; film fra 1973
FSK

**FSK** kan vise til:

*Forsvarets spesialkommando, en del av Norges forsvarsmakt
*Forsvarets Sanitetskommando, en enhet i Danmarks forsvarsmakt
*Fredrikstad Skiklubb, en norsk idrettsforening
Lesbisk

**Lesbisk**, eller **lesbe**, betegner en kvinne som utelukkende opplever romantisk og/eller seksuell tiltrekning til andre kvinner. Lesbiske er dermed homofile kvinner, ettersom *[[homofili]]* viser til tiltrekning mellom personer av samme kjønn. Ordet *lesbisk* har sitt opphav i navnet på den greske øyen Lésvos (Lesbos), kjent for dikteren Sapfo, som omkring 600 fvt. skrev kjærlighetsdikt til andre kvinner. For mange fungerer betegnelsen ikke bare som en beskrivelse av seksuell orientering, men også som en identitetsmarkør og et uttrykk for tilhørighet.

Ikke alle kvinner som tiltrekkes av andre kvinner identifiserer seg som lesbiske. Bifile kvinner, som opplever tiltrekning til personer uavhengig av kjønn, kan ha romantiske eller seksuelle forhold med andre kvinner og dermed utad fremstå som lesbiske. I noen sammenhenger brukes begrepet sapfisme som en bredere samlebetegnelse på kvinners som elsker kvinner, uavhengig av seksuell orientering.

## Lesbiske i Norge
I Norge ble betegnelsen *lesbisk* tatt i bruk i løpet av 1960- og 1970-årene. Enkelte kvinner tok avstand fra ordet, da de mente det bidro til å skape unødvendige skiller mellom homofile kvinner og menn. Andre fremhevet viktigheten av å bruke betegnelsen for å synliggjøre homofile kvinner, som ofte hadde hatt en marginal plass i den organiserte homobevegelsen.

I motsetning til homofile menn har det aldri vært straffbart for kvinner å ha seksuelle relasjoner med hverandre i Norge. Det var imidlertid ikke tillatt for lesbiske kvinner å inngå ekteskap før lovendringen som trådte i kraft 1. januar 2009.

## Se også
* Lesbiske flagg
* Leppestift-lesbisk

## Referanser


## Eksterne lenker
* 
*
Josephine-Charlotte av Belgia

**Joséphine-Charlotte av Belgia** (Joséphine-Charlotte Stéphanie Ingeborg Elisabeth Marie-José Marguerite Astrid, født 11. oktober 1927, død 10. januar 2005) var storhertuginne av Luxembourg. Hun var datter av Leopold III av Belgia og Astrid av Sverige. Hun tilhørte det tyske fyrstehuset Sachsen-Coburg-Gotha, en gren av Wettin-familien, og ble født på det kongelige slott i Brussel. Som datter av dronning Astrid, var hun også kusinen til Kong Harald V av Norge. 

## Barndom
Josephine-Charlotte tilhørte huset Sachsen-Coburg-Gotha. Hun tilbrakte sin barndom på Stuyvenberg slott rett utenfor Brussel sammen med sine foreldre. Moren døde bare 29 år gammel i en bilulykke i 1935, da Joséphine-Charlotte var 12 år gammel. Hennes første skolegang fant sted i en liten klasse som ble samlet på slottet. Mot slutten av 1940 ble hun sendt til en internatskole, og fikk så undervisning av privatlærere.

Den 7. juni 1944, dagen etter den allierte invasjonen i Normandie, ble hun sammen med familien sendt til Tyskland, hvor de ble holdt i husarrest. Den kongelige familien ble satt fri 7. mai 1945 og slo seg først ned i Prégny i Sveits.

## Studier
Etter krigen fortsatte hun sine studier ved *Ecole Supérieure de Jounes Filles* i Genève. Deretter fulgte hun forelesninger i barnepsykologi under professor Jean Piaget ved Universitetet i Genève. Etter å ha vendt tilbake til Belgia tok hun opp sine offisielle plikter som prinsesse. Hun utviklet på samme tid en sterk interesse for kunst.

## Familie
Den 9. april 1953 giftet hun seg med prins Jean, Luxembourgs tronarving. De fikk fem barn:

* Prinsesse Marie-Astrid, født 17. februar 1954
* Storhertug Henri av Luxembourg, født 16. april 1955
* Prins Jean, født 15. mai 1957
* Prinsesse Margaretha, født 15. mai 1957
* Prince Guillaume, født 1. mai 1963

Som arvestorhertuginne, og etter Jeans tiltredelse 12. november 1964 som storhertuginne, utførte hun en lang rekke plikter i egenskap av statsoverhodets gemal. Hun interesserte seg spesielt for problemer som berører oppvekst, familien og helse. Fra 1959 til 1970 var hun president for den luxembourgske Røde Kors-ungdommen, og fra 1964 for det luxembourgske Røde Kors.

Hennes foretrukne fritidssysler inkluderte hagestell, jakt, fiske, ski og vannsport. Hun døde hun 10. januar 2005 på Fischback slott etter lengre tids sykeleie. 

Storhertuginnen var innehaver av storkors av St. Olavs Orden.

## Referanser


## Eksterne lenker
* 
* 
*
Stikk (knute)

:*Denne artikkelen er om *'stikk** som knute. For andre betydninger, se [[stikk]].''
----
Både **stikk** og **knop*' er til vanlig brukt som synonymer for *knute*, men et *stikk'' er egentlig en knute som slås for å feste et tau til et annet eller til en gjenstand, mens en knop er en "knapp", en knute som lager fortykning på ett og samme tau.

## Se også
* Knop (knute)
* Knute
Herbert Hoover

**Herbert Clark Hoover** (1874–1964) var en amerikansk politiker. Han var USAs 31. president fra 1929 til 1933 og satt som president ved inngangen til den store depresjonen. Han tilhørte Det republikanske parti.

Hoover vokste opp i Oregon og ble tidlig foreldreløs. Han studerte geologi ved Stanford University før han begynte å jobbe som gruveingeniør for et britisk selskap i Kina og Australia. Da første verdenskrig brøt ut ble han leder for *Commission for Relief in Belgium*, som jobbet for å sikre mat til det tyskokkuperte Belgia. Etter krigen var direktør for *American Relief Administration*, et amerikansk bistandsprogram for etterkrigstidens Sentral-Europa og Russland.

I 1920 gikk han inn i politikken og gjorde et mislykket forsøk på å bli republikanernes presidentkandidat i 1920. President Warren G. Harding utnevnte han til nærings- og handelsminister i 1920. Harding døde i 1923, men Hoover fortsatte på sin post under president Calvin Coolidge frem til 1928.

Hoover stilte som republikanernes presidentkandidat i 1928 på slagordet «velstand for alltid», i det som var en økonomisk stabil periode. Børskrakket i 1929 kom til å prege hele hans regjeringstid. Mange av hans initiativer for å styrke økonomien var mislykkede. Velgerne kom etter hvert til å holde Hoover ansvarlig for den økonomiske situasjonen. Blant annet ble de stadig voksende slumområdene i de store byene kalt for *Hooverville* etter presidenten.

Han tapte presidentvalget i 1932 mot demokraten Franklin D. Roosevelt. Han fortsatte å være aktiv i den offentlige debatten og var ansett som en del av den mer konservative delen av det republikanske partiet. Han var en tydelig isolasjonist i utenrikspolitikken frem til angrepet på Pearl Harbour og senere motstander av amerikansk involvering i Vietnam- og Koreakrigen. I en alder av 85 år talte han på republikanernes landsmøte i Chicago den 25. juli 1960.

Bare én annen amerikansk president har levd lenger enn Hoover (31 år og 229 dager) etter å ha vært i presidentembetet. I september 2012 overtok Jimmy Carter rekorden som lengstlevende etter sin presidentperiode.

## Referanser


## Eksterne lenker
* 
* 
* 
*
Horunge

**Horunge** kan sikte til
*Horunge (typografi) &ndash; et typografisk fenomen
*Horunge (barn) &ndash; eldre betegnelse, nå skjellsord
*Hurrungane &ndash; fjellområde i Jotunheimen
The Deep Shit Junkies

***The Deep Shit Junkies*** var en tegneserie som ble laget av Frode Øverli i 1986 mens han tegnet for *[[Pyton (tegneserie)|Pyton]]*. Serien som handlet om medlemmene i et rølpeband fra Loddefjord i Bergen, stedet der Øverli vokste opp, ble lagt ned samtidig med bladet i 1996.

I samleboksen *Megapyton* fra 2009 er en av de ni bøkene viet *The Deep Shit Junkies*.

## Referanser
Nationella insatsstyrkan

**Nationella insatsstyrkan** er en taktisk politienhet i den svenske Polismyndigheten som er spesialtrent for å håndtere spesielt vanskelige og farlige situasjoner der menneskeliv står i fare, blant annet terrorisme, gisselsituasjoner, kidnapping, grove våpenovertredelser o.l. Styrken skal også kunne håndtere andre farlige situasjoner, for eksempel der mennesker sitter fast i tunneler, sjakter, og lignende.

Nationella insatsstyrkan ble opprettet i 1991 og består (per 2004) av 53 polititjenestemenn og to sivilt ansatte. Styrken er underlagt *Rikspolisstyrelsen* og sorterer under *Rikskriminalpolisen*. Den trener ofte sammen med det svenske forsvaret og har hatt et aktivt samarbeid med de svenske amfibieregimentene. Styrken er organisert med en sjef med stab, og åtte operative grupper:

*Alfa
*Bravo
*Charlie
*Delta
*Echo
*Fox (skarpskyting)
*Golf (skarpskyting)
*Hotel (dykking)

## Se også
* Nationella bordningsgruppen

## Referanser
Hostage Rescue Team

**Hostage Rescue Team** (HRT) er en taktisk politienhet innen den amerikanske etterforskningsetaten FBI. 

HRT ble etablert i 1983 for å stille til rådighet en taktisk utvei ved gissel- og terrorsituasjoner i USA. Enheten besto opprinnelig av 50 agenter, men har i dag 91. Medlemmene jobber fulltid i enheten og er blant de best trente og utstyrte stridsmannskaper i verden. HRT har sitt hovedkvarter ved FBI-akademiet i Quantico i Virginia.

HRT fikk verdens oppmerksomhet etter hendelsene på Ruby Ridge og i Waco, og måtte gjennom reorganisering og utskiftninger for å komme i nåde igjen.

## Eksterne lenker
*
Macquarieøya

**Macquarieøya** (engelsk: *Macquarie Island*) er en øy i Sørishavet, omtrent halvveis mellom Australia og Antarktika. Den er del av delstaten Tasmania i Australia.

Øya ligger på 54° 30' S og 158° 57' Ø. Den er landets Australias sørligste punkt. Øya er omkring 34&nbsp;km lang og 5&nbsp;km bred, med et areal på 128 &nbsp;km². I 1997 ble den oppført på UNESCOs liste  over verdensarven.

Øya er oppkalt etter oberst Lachlan Macquarie (1762–1824), koloniguvernøren som av mange betraktes som Australias egentlige grunnlegger.

Den 23. desember 2004 fant det sted et kraftig jordskjelv med styrke 8,1 ved Macquarieøya. Det forvoldte liten skade. Men ettersom episenteret lå ved samme tektoniske bruddlinje som jordskjelvet i Indiahavet tre dager etter, mener mange seismologer at det kan ha vært med på å utløse denne naturkatastrofen.

Australia har en forskningsstasjon på øya, etablert av Australian National Antarctic Research Expeditions i 1948.

## Fauna
Dyrelivet omfatter blant annet flere selarter, deriblant over 80&nbsp;000 sydlige sjøelefanter (*Mirounga leonina*). Øya er også hekkeplass for mer enn 800&nbsp;000 hvitkinnpingviner, og både kongepingvin, bøylepingvin og sørlig klippehopperpingvin hekker her.

## Galleri

 MacquarieIsland4.JPG|Flora
 MacquarieIsland5.JPG|Flora
 MacquarieIslandElephantSeal.JPG|Sjøelefanthanner i kamp
 RoyalPenguins4.JPG|En hekkekoloni med hvitkinnpingviner på Macquarieøya
 MacquarieIslandCormorant.JPG|Macquarieskarv (Leucocarbo purpurascens))
 MacquarieIslandGentoo.JPG|Bøylepingvin
 MacquarieIslandLusiBAY.JPG|Kongepingvin i Lusitania Bay
 MacquarieIslandRockhoppers.JPG|Klippehopperpingvin
 MacquarieIslandSooties.JPG|Sotalbatross (:nn:Sotalbatross)
 MacquarieIslandIsthmus.JPG|Macquarie Island-stasjonen
 MacquarieIslandWanderer.JPG|Vandrealbatross
 MacquarieIslandGreenGORGE.JPG|*Green Gorge Hut* - Macquarie Island


### Lyder av dyrelivet

## Referanser




## Se også
*Liste over subantarktiske øyer

## Eksterne lenker
*
Aucklandøyene

**Aucklandøyene** (engelsk: *Auckland Islands*) er en subantarktisk øygruppe tilhørende New Zealand. De ligger ca. 465&nbsp;km sør for Sørøya. Øyene er ubebodde.

## Geografi
Hovedøya er den 42 km lange Aucklandøya med et areal på omkring 510 km². Den har bratte klipper og røft terreng. De høyeste fjelltoppene er Cavern Peak (650 moh.), Mount Raynal (635 moh.) og Mount D'Urville (630 moh.).

I sørenden er øya 26 km bred. Her skiller den smale kanalen Carnley Harbour (eller *Adams Straits* på noen kart) hovedøya fra Adams Island (areal omkring 100 km²), som er enda villere, med fjellet Mount Dick som rager 660 moh. Kanalen er det som er igjen av en utdødd vulkan, og Adams Island og den sørlige del av hovedøya er kraterkanten.

Det er en rekke mindre øyer i øygruppen, blant annet Disappointment Island (10 km nordvest for hovedøya) og Enderby Island (1000 m fra nordspissen av hovedøya), som begge dekker mindre enn 5&nbsp;km². 

Mange viker skjærer seg inn i hovedøya, som i Port Ross på nordsiden.

## Historie
Øyene ble oppdaget av kaptein Abraham Bristow i 1806 og erklært som britisk besittelse året etter. De ble besøkt av oppdagerne Jules Dumont d'Urville i 1839 og James Clark Ross i 1840.

På midten av 1800-tallet var det et forsøk på å etablere bosetning på Aucklandøya. Charles Enderby foreslo i 1846 at man skulle etablere et lite samfunn som skulle livnære seg av jordbruk og hvalfangst, og planen ble virkeliggjort i 1850. Allerede to år etter ble bosetningen imidlertid oppgitt. 

Aucklandøyene ble innlemmet innenfor New Zealands utvidede grenser i 1863.

Mange skip har forlist ved øyenes klipper. «Grafton» led skibbrudd der i 1864. Et av New Zealands mest omtalte forlis var da skipet «General Grant» gikk ned ved vestkysten i 1866. Mange har mislykkes i å berge skipslasten; det sies at skipet også fraktet gullbarrer. I 1907 gikk «Dundonald» ned med fem mann ved Disappointment Island.

## Referanser


## Eksterne lenker
*
Horunge (typografi)

:*Denne artikkelen handler om typografi, for å lese om [[utenomekteskapelige barn]], se det.*

En **horunge** eller **hel horunge** (fra tysk *Hurenkind*) er den typografiske betegnelsen på den siste linjen i et avsnitt når denne havner som øverste linje i en spalte eller en side. Betegnelsen **tysk horunge** blir også brukt om dette. Tidligere ble horunge kalt **dobbelt horunge** for å skille den fra **[[enkel horunge]]** (eller **halv horunge**), som er når den første linjen i et avsnitt havner som nederste linje i en spalte eller en side. Horunger skal ikke forekomme i god typografi. Enkle horunger derimot, er akseptert i norsk typografi, men er ikke det i for eksempel tysk typografi.

Dataprogrammer for tekstbehandling og typografi unngår gjerne termen «horunge» og bruker heller begrepene *løse linjer*, *løsrevne linjer*, *farløse linjer*, *faderløse linjer* eller *foreldreløse linjer*.

## Etymologi
Som det meste av fagsproget innen sats og trykk kommer sannsynligvis også disse ordene fra tysk, hvor begrepene «Hurenkind»  («horebarn», det vil si tysk horunge) og «Schusterjunge» (bokstavelig «skomakergutt» eller «-lærling», i overført betydning «en nesevis krabat») har vært innarbeidet gjennom flere århundrer.

Uttrykket horunge stammer formodentlig enten fra at «problemet» er oppstått ved et uhell eller var like vanskelig å bli kvitt som et uønsket barn. «Schusterjunge» regnes ikke som et fullt så alvorlig problem, og ordet kommer sannsynligvis fra at problemet er så fremfusent at det stikker hodet frem øverst på siden.
## Se også
* Enke (typografi)
## Referanser
Falko Zandstra

**Falko Zandstra** (født 27. desember 1971 i Heerenveen) er en nederlandsk tidligere skøyteløper. 

Han deltok i sitt første internasjonale mesterskap på seniornivå under EM i 1992, og ble da den yngste europamester på skøyter siden 1969. Året etter, i 1993, vant han både EM og VM sammenlagt. Samme år ble han tildelt Oscarstatuetten for sesongens største skøytebragd.

## Personlige rekorder

## Meritter
* 1990 Juniorverdensmester
* 1991 Juniorverdensmester
* 1992 Europamester, OL-sølv på  meter
* 1993 Verdensmester og europamester
* 1994 OL-bronse på  meter

## Referanser


## Eksterne lenker
* 
* 
*
Nordland Janitsjar

**Nordland Janitsjar** (**NoJa**) (tidligere **Nordland Kretskorps**) er et norsk janitsjarkorps som består av musikanter i alderen 11&ndash;19 år. Nordland Janitsjar er Norges Musikkorps Forbunds tilbud for de flinkeste korpsmusikantene fra Nordland fylke i den aktuelle aldersgruppa.

Nordland Janitsjar drives ved at det arrangeres fire til fem helgesamlinger i året. Korpset drives av en ansatt produsent og fra 2010 er Irene Anda dirigent for korpset.

Korpset ga i 2005 ut et album som var spilt inn i Fauske kino i 2004.

## Historikk

Korpset har røtter tilbake til 1981, da Helgeland Kretskorps ble stiftet. Noen år senere ble også Salten Kretskorps stiftet. Disse ble senere slått sammen til Nordland Kretskorps i 1997, etter at Helgeland og Salten kretser av NMF var blitt slått sammen et par år tidligere. I 2011 ble korpsets navn vedtatt endret til Nordland Janitsjar.

## Dirigenter Nordland Janitsjar
* 1997–2001: Tor Halvard Nilsen
* 2001–2006: Geir Davidsen
* 2006–2008: Bjørn Breistein
* 2008–2010: Morten Fagerjord
* 2010–: Irene Anda
Porter Goss

**Porter Johnston Goss** (født 26. november 1938) er en amerikansk politiker og tidligere direktør for etterretningstjenesten CIA. Han har selv tidligere vært en CIA-agent. Han ble rekruttert av organisasjonen da han studerte på Yale University i 1960. Han var aktiv til begynnelsen av 1970-tallet. Lite er kjent om hans arbeid innenfor organisasjonen, bortsett fra at han har arbeidet i operasjoner rettet mot Cuba. Han gikk av som leder for CIA 5. mai 2006. Han ble etterfulgt av Michael Hayden.

## Referanser


## Eksterne lenker
* 
* 
* Biografi, *NNDB.com*